Skizofrénia nyaéta gangguan jiwa anu parna. Ieu panyakit ngalantarankeun jalma ngalaman halusinasi, délusi, boga pamikiran anu kacau, sarta robahna tingkah laku. Skizofrénia disababkeun ku héséna ngabédakeun kaayaan nyata anu didadasaran ku fakta jeung pikiranana sorangan.

Kasang tukang 
Nepi ka ayeuna, kasang tukang panyakit Skizofrénia can kapanggih. Tapi aya sababaraha factor anu jadi kasang tukang Skizofrénia, di antarana:

Faktor Génétik 
Kulawarga anu boga kasang tukang pernah skizofrénia, miboga risiko 10% leuwih luhur pikeun ngalaman hal anu sarupa. Ieu risiko bakal ningkat jadi 40% nalika indung jeung bapana sarua miboga panyakit skizofrénia.

Komplikasi nalika Hamil jeung Ngajuru 
Skizofrénia bisa dilantarankeun nalika keur hamil, akibatna bisa ditinggali nalika budak lahir. Ieu kondisi dilantarankeun racun, virus, indung anu boga panyakit diabétes, jeung kakurangan nutrisi nalika hamil.

Faktor Kimia dina Uteuk 
Teu saimbangna serotonin jeung dopamin dina uteuk ngalantarankeun salah sahijina ningkatkeun risiko keuna panyakit skizofrénia. Éta hal mangrupa dua zat kimia anu miboga fungsi pikeun ngirimkeun sinyal dina sél-sél uteuk salaku bagéan tina neurotransmitter.

Jalma anu boga panyakit skizofrénia miboga struktur jeung funsi uteuk anu béda. Hal-hal anu jadi béda di antarana:

 Ventrikel uteuk ukuranana leuwih gedé. Ventrikel mangrupa bagéan tina uteuk anu eusina cairan.
 Lobus temporalis miboga ukuran anu leuwih leutik. Ieu hal patali jeung daya inget jalma.
 Sél-sél dina uteuk miboga kondisi anu leuwih saeutik.

Risiko 
Panyakit skizofrénia boga risiko leuwih pikeun rumaja jeung jalma anu rék nyangharepan yuswa 20 taun. Aya sababaraha risiko akibat panyakit skizofrénia di antarana:

 Struktur uteuk jeung sistem saraf pusat teu normal.
 Faktor génétik ti kolot.
 Kakurangan oksigén jeung nutrisi.
 Lahir kondisi prématur.
 Ningkatkeun aktivasi dina sistim kekebalan tubuh.
 Teu saimbangna kadar serotonin jeung dopamin.
 Nyalahgunakeun obat anu dilarang.

Gejala 
Skizofrénia miboga dua gejala, nyaéta:

 Négatif, tuwuh lantaran sikep jeung kamampuh anu dipiboga ku jalma normal. Contona, konséntrasi, pola istirahat, jeung motivasi pikeun hirup ngaleungit. Hal séjén anu dirasa nyaéta hésé pikeun gaul jeung batur. Ciri-ciri jalma anu keuna ku skizofrénia negatif nyaéta apatis, émosina goréng, teu maliré kana diri sorangan, sarta mindeng nyorangan.
 Positif, ngalantarankeun jalma jadi délusi, halusinasi, pikiran jadi kacau, sarta robahna tingkah laku.

Diagnosis 
Umumna dokter bakal ngalakukeun pamariksaan fisik heula. Lian ti éta, dilakukeun pamariksaan ka kulawarga. Diagnosis séjén dilakukeun tés darah, pamariksaan CT scan atawa MRI pikeun ngaleungitkeun sabab organik tina gejala skizofrénia. Contona, kawas tumor uteuk, atawa gagal metabolik anu miboga gejala halusinasi kawas skizofrénia.

Cara Ngubaran 
Skizofrénia bisa diubaran ku sababaraha cara, kawas ngombinasikeun obat-obatan ngaliwatan térapi psikologi. Obat anu dibéré nyaéta antipsikotik anu mangaruhan zat neurotransmitter dina uteuk. Éta obat mampuh nurunkeun rasa hariwang atawa nahan sangkan teu halusinasi.

Cara séjén pikeun ngubaran skizofrénia nyaéta ku éléktrokonvulsif (ECT). Ieu cara digunakeun ku méré aliran listrik éksternal ka uteuk. Kondisi jalma kudu geus di anastési sangkan teu sadar. Ieu cara digunakeun sangkan ngurangan éfék halusinasi.

Daftar Référénsi 

Psikologi
Panyakit